**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-10-14 Nr. TAR-103

 Posėdžio data – 2022 m. spalio 12 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 7. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T236 „Dėl Klaipėdos miesto savivaldybės 2022–2024 metų strateginio veiklos plano patvirtinimo“ pakeitimas.

 Pranešėja – S . Kačerauskaitė. Sako, kad sprendimo projekto tikslas – pakeisti Klaipėdos miesto savivaldybės 2022–2024 m. strateginio veiklos plano, patvirtinto Klaipėdos miesto savivaldybės tarybos 2022 m. vasario 17 d. sprendimu Nr. T2-36 „Dėl Klaipėdos miesto savivaldybės 2022–2024 metų strateginio veiklos plano patvirtinimo“, programas. Siūlomi keitimai visose 12-oje programų bei Investicijų projektų sąraše. Sprendimo projektas parengtas dėl šių priežasčių: buvo priimti teisės aktai, kurie lemia strateginio veiklos plano programų turinį (dėl valstybės biudžeto dotacijų paskirstymo sritims, ES lėšų), savivaldybės administracijos padaliniai pateikė siūlymus dėl pokyčių programose. S. Kačerauskaitė informuoja apie esminius strateginio veiklos plano pokyčiai.

 R. Taraškevičius teigia, kad šiame sprendimo projekte nemato jokio strateginio veiklos plano pakeitimo – tai tik eilinis buhalterinis perskirstymas. Mano, kad esamą tvarką reikėtų supaprastinti ir strateginį veiklos planą keisti įtraukus tam tikras priemones.

 G. Neniškis sutinka, kad techninio pobūdžio klausimai galėtų būti sprendžiami direktoriaus įsakymu.

 A. Barbšys siūlo pavesti Savivaldybės administracijai įtraukti į strateginį veiklos planąnaują priemonę: „Baltijos pr. ir Taikos pr. žiedinės sankryžos rekonstravimo projektavimas“ ir lėšas numatyti 2023 m.

 G. Neniškis primena, kad tokia priemonė numatyta 2021-2030 Strateginiame plėtros plane. G. Neniškis teigia, kad priemonę galima įtraukti į 2022 metus, o lėšas projektavimo darbams numatyti 2023 metais.

 A. Barbšys siūlo pavesti Savivaldybės administracijai naują priemonę „Baltijos pr. ir Taikos pr. žiedinės sankryžos rekonstravimo projektavimas“ įtraukti į Strateginį veiklos planą 2022 metais, o lėšas projektavimo darbams numatyti 2023 m.

 G. Neniškis, S. Kačerauskaitė atsako į komiteto narių klausimus.

 S. Budinas prašo Klaipėdos keleivinio transporto pateikti detalesnę informaciją apie padidėjusias administravimo išlaidas, Švietimo skyriui pasitikslinti Ugdymo proceso užtikrinimo programą, kadangi ikimokyklinio ir priešmokyklinio ugdymo pedagogų etatų skaičiaus rezultatas pateiktas nulinis, patikslinti sporto salių skaičių ir papildyti priemonę „Sporto salių atnaujinimas“ dar viena sporto sale ir 2023 m. planuoti 5 sporto sales.

 A. Samuilovas pažada pateikti informaciją apie administravimo išlaidas.

 S. Budinas teigia, kad susilaikys nuo pritarimo sprendimo projektui. Pažymi, jei iki Tarybos posėdžio bus pateikta papildoma medžiaga – Tarybos posėdyje apsispręs dėl pritarimo sprendimo projektui.

 NUTARTA. Pritarti pateiktam sprendimo projektui su siūlymu:

 7.1. Pavesti Savivaldybės administracijai naują priemonę „Baltijos pr. ir Taikos pr. žiedinės sankryžos rekonstravimo projektavimas“ įtraukti į Strateginį veiklos planą 2022 m., o lėšas projektavimo darbams numatyti 2023 m. (pritarta bendru sutarimu)

 7.2. Papildyti priemonę „Sporto salių atnaujinimas“ dar viena sporto sale ir 2023 m. planuoti 5 sporto sales. (pritarta bendru sutarimu)

 BALSUOTA: už – 5 (A. Kaveckis, R. Taraškevičius, V. Radvila, E. Andrejeva, A. Barbšys), prieš – 0, susilaiko – 1 (S. Budinas).

Posėdžio pirmininkas Aidas Kaveckis

Posėdžio sekretorė Lietutė Demidova